stanford-oval/wikipedia huggingface dataset:
Kyle Connor

| Kyle Connor |
| --- | --- |

Henkilötiedot
Syntynyt: 9. joulukuuta 1996 (ikä 27) Clinton Township, MI, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  80 kg
Seura
Seura:  Winnipeg Jets
Sarja:  NHL
Pelinumero:  81
Pelaajaura
Pääsarjaura:  2016–
NHL-varaus:  17. varaus, 2015 Winnipeg Jets
Kyle Connor (s. 9. joulukuuta 1996 Clinton Township, Michigan, Yhdysvallat) on yhdysvaltalainen jääkiekkoilija, joka pelaa NHL-joukkue Winnipeg Jetsin organisaatiossa. Hän on pelipaikaltaan vasen laitahyökkääjä, mutta osaa pelata myös keskellä. NHL-joukkue Winnipeg Jets varasi Connorin ensimmäisellä kierroksella 17. pelaajana vuonna 2015. Eliteprospects.com -sivuston Curtis Joen mukaan hän on dynaaminen kahden suunnan sentteri varustettuna suurella nopeudella ja luovuudella. Joen mukaan Connor on suoraviivainen, hänellä on hyvä pelinäkemys sekä kiekonkäsittelytaidot. Connorilla on myös hyvä rannelaukaus, jota hän osaa käyttää vaikeimmissakin paikoissa. Joen mukaan Connor on myös hyvä puolustamaan ja riistämään kiekkoja.
Ura > Seuraura

Connor pelasi kaudella 2011–2012 C-nuorten T1EHL-liigaa Belle Tiressa. OHL-joukkue Saginaw Spirit varasi hänet 274. pelaajana kesällä 2012, mutta Connor ei kuitenkaan koskaan siirtynyt CHL:ään. Hän siirtyi kaudeksi 2012–2013 USHL-junioriliigan Youngstown Phantomsiin, jonka kolmanneksi paras maalintekijä ja neljänneksi paras pistemies Connor oli tehoilla 17+24=41. Kaudella 2013–2014 hän voitti joukkueen sisäisen piste-, maali- ja syöttöpörssin tehoilla 31+43=74, joilla Connor sijoittui USHL:n pistepörssissä toiseksi edellään vain Omaha Lancersin Jake Randolph. Hän pelasi kauden aikana myös USHL:n tähdistöottelussa ja Connor valittiin kauden päätteeksi liigan ensimmäiseen tähdistökentälliseen. Hän käväisi kauden aikana myös Yhdysvaltain maajoukkueen kehitysohjelman mukana.
Kaudella 2014–2015 Connor voitti tehoilla 34+46=80 koko USHL:n pistepörssin ja sijoittui maalipörssissä toiseksi edellään vain Waterloo Black Hawksin Brock Boeser. Hän pelasi kauden aikana myös CCM/USA Hockey All-American Prospects Gamessa. Connor valittiin kauden päätteeksi USHL:n vuoden pelaajaksi, vuoden hyökkääjäksi ja ensimmäiseen tähdistökentälliseen. Hänet palkittiin myös liigan parhaana yhdysvaltalaispelaajana Dave Tyler Junior Player of the Year Awardilla.
Winnipeg Jets varasi Connorin ensimmäisellä kierroksella 17. pelaajana NHL:n varaustilaisuudessa 2015. Hän siirtyi kaudeksi 2015–2016 Michiganin yliopistojoukkueeseen. Connor oli tehoilla 35+36=71 koko NCAA:n paras pistemies ja maalintekijä. Hän voitti kauden päätteeksi B1G:n mestaruuden. Connor valittiin sarjan vuoden pelaajaksi, vuoden tulokkaaksi, ensimmäiseen tähdistökentälliseen, tulokkaiden tähdistökentälliseen, turnauksen parhaaksi pelaajaksi sekä turnauksen tähdistökentälliseen. Hänet valittiin myös koko NCAA:n parhaaksi tulokkaaksi. Connor oli ehdolla myös NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Harvardin Jimmy Veseylle.
Huhtikuussa 2016 Connor teki kolmivuotisen tulokassopimuksen Winnipeg Jetsin kanssa. Hän otti paikan seuran NHL-vahvuudesta saman syksyn harjoitusleirin päätteeksi ja Connor teki NHL-debyyttinsä kauden 2016–2017 avauskierroksella 13. lokakuuta 2016 Carolina Hurricanesia vastaan. Hänet merkittiin Jetsin kolmosketjuun Mathieu Perreaultin ja Patrik Laineen viereen. Connor sai ottelussa jääaikaa 18.15 minuuttia. Hän sai myös yhden syöttöpisteen toimittuaan kakkossyöttäjänä Patrik Laineen tekemään ylivoimamaaliin. NHL-uransa avausmaalin Connor teki 27. lokakuuta 2016 Dallas Starsia vastaan. Hänen osumansa jäi Jetsin 4–1-voittoon päättyneen ottelun ratkaisumaaliksi.
Ennen kauden 2019–2020 alkua Connor teki seitsemän vuoden jatkosopimuksen Jetsin kanssa.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Suomi 2014 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Piešťany 2013 | jääkiekko |  |
Connor edusti Yhdysvaltoja MM-kilpailuissa vuonna 2016. Hän pelasi myös alle 18-vuotiaiden MM-kilpailuissa vuonna 2014, jolloin Connor voitti maailmanmestaruuden ja jakoi koko turnauksen tehotilaston voiton kolmen muun pelaajan kanssa lukemalla +8.
Connor pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti hopeaa. Connor pelasi myös alle 19-vuotiaiden World Junior A Challengessa vuosina 2013 ja 2014, joista molemmat turnaukset päättyivät kultaan.
Krankholmen

Krankholmen
| --- | --- |
Sijainti:  Ekerö Tukholman läänissä, Uppland Ruotsi
Vesialue:  Mälaren 
Korkein kohta:  17 m mpy. 
muokkaa - muokkaa wikitekstiä - muokkaa Wikidataa
Krankholmen on Mälarenin saari Ruotsissa Ekerön kunnassa, joka sijaitsee Tukholman läänissä.
Maantietoa

Krankholmen sijaitsee Mälarenin itäosassa kohdassa, jossa Tukholman keskustasta alkava lahti haarautuu Fiskarfjärdenin ja Lambarfjärdeniin johtaviksi salmiksi. Saari sijaitsee Kärsönin ja Fågelönin välisessä salmessa ja sen etäisyydet naapurisaariin on 120–150 metriä. Sen itäpuolella sijaitsevat Granholmen, Tallholmen ja Björnholmen. Pieni Krankholmen on 400 metriä pitkä ja 330 metriä leveä. Se on metsäinen saari, jonka keskellä sijaitsee niitty. Se on autio saari , jolle ei tule teitä tai eikä siellä käy yhteysaluksia.
Luontoarvoja

Saari liitettiin vuonna 2014 Lovön luonnonsuojelualueeseen (Lovö naturreservat, 3 228 hehtaaria, josta maa-alaa 2 090 hehtaaria, Natura 2000 -hankkeessa Lovö Kärsö (SE0110186)). Siihen kuuluvat Lovön (lukuun ottamatta Lindön niemeä) ja itäpuoliset saaret, joita ovat esimerkiksi Kärsön, Fågelön, Skräddarholmen, Krankholmen, Granholmen, Tallholmen, Björnholmen ja Fläsket.
Käännös suomeksi
Lagyná

| Lagyná Λαγυνά |
| --- | --- |
 Lagyná
 Koordinaatit: 40°43′29″N, 23°0′17″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Lagkadás
Hallinto:  
 – Asutustyyppi:  kaupunki
 – Kallikrates-koodi:  0709010601
Väkiluku (2011):  3 591
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Lagyná (kreik. Λαγυνά; myös transl. Laginá) on Kreikan kaupunki, joka kuuluu hallinnollisesti Lagkadáksen kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Λαγυνών, Dimotikí Koinótita Lagynón). Kaupungin väkiluku on 3 591 (vuonna 2011).
Lagynán pieni kaupunki sijaitsee linnuntietä noin 11 kilometriä pohjoiskoilliseen Thessalonikin keskustasta. Asutuksen nimi oli vuoteen 1949 saakka Laïná (Λαϊνά).
Kranjska Goran kunta

| Kranjska Goran kunta Občina Kranjska Gora |
| --- | --- |

 Kranjska Goran kunnan sijainti Sloveniassa.
 Kranjska Goran kunta
 Koordinaatit: 46°29′N, 13°47′E 
Valtio:   Slovenia
Perinteinen alue:  Gorenjska
Hallinto:  
 – Pormestari:  Janez Hrovat
Pinta-ala:  
 – Kokonaispinta-ala:  256,3 km²
Korkeus:  806,3 m
Väkiluku (2011):  5 302
 – Väestötiheys:  21 as./km²
Aikavyöhyke:  UTC+1
 – Kesäaika:  UTC+2
 
 kranjska-gora.si 
Infobox OKVirheellinen NIMI-arvo: 
Kranjska Goran keskustaa.
Kranjska Goran kunta (sloveeniksi Občina Kranjska Gora) on kunta luoteisessa Sloveniassa.
Kranjska Gora rajoittuu pohjoisessa Itävaltaan ja lännessä Italiaan. Kunnassa on noin 5 300 asukasta ja pinta-ala on 256,3 km2. Kuntaa johtaa pormestari Janez Hrovat.
Kranjska Gora tunnetaan erityisesti talviurheilukeskuksena. Podkorenin kylässä järjestetään vuosittain alppihiihdon maailmancupin osakilpailuja ja Planican laaksossa mäkihypyn maailmancupin osakilpailuja Letalnica bratov Gorišekin lentomäestä.
Kylät

Kranjska Gora
Belca
Dovje
Gozd Martuljek
Log
Mojstrana
Podkoren
Rateče
Srednji Vrh
Zgornja Radovna
Aiheesta muualla

Kuvia tai muita tiedostoja aiheesta Kranjska Goran kunta Wikimedia Commonsissa
Kotisivut
Vitranc Cup Official Website
LaSiete

LaSiete oli espanjalainen televisiokanava, jonka omisti Mediaset. Kanava lakkautettiin toukokuussa 2014.
Historia

Kanava lopetti lähetyksensä 5. toukokuuta 2014. Se lakkautettiin korkeimman oikeuden tuomion seurauksena, jolla mitätöitiin yhdeksän digitaalisen televisiokanavan toimiluvat, koska niille myönnettiin taajuusluvat ilman vaadittua audiovisuaalilain mukaista julkista konsensus- ja jakojärjestelmää.
Telenovelat

La Tempestad
Mentir para Vivir
Destilando Amor
Teresa
Mi Pecado
Rosalinda
Porque el Amor Manda
La madrastra
Lahav Shani

Lahav Shani (2017)
Lahav Shani (hepr. ‏להב שני‎; s. 7. tammikuuta 1989 Tel Aviv) on israelilainen pianisti ja kapellimestari.
Shani syntyi kuoronjohtaja Michael Shanin pojaksi. Hän aloitti pianonsoiton opiskelun kuusivuotiaana Hannah Shalgin johdolla ja jatkoi opintojaan Arie Vardin johdolla Buchmann-Mehtan musiikkikoulussa. Shani sai myös kontrabassonsoiton opetusta Teddy Klingiltä. Hän eteni Berliinin Hochschule für Musik Hanns Eisleriin, jossa hänelle opetti pianonsoittoa Fabio Bidini ja orkesterinjohtoa Christian Ehwald. Asetuttuaan Berliiniin Shani sai mentorikseen myös Daniel Barenboimin. Hän on osallistunut András Schiffin ja Claude Frankin pitämille mestarikursseille.
Vuonna 2007 Shani esiintyi pianistina Israelin filharmonisen orkesterin kanssa. Kolme vuotta myöhemmin kapellimestari Zubin Mehta värväsi Shanin pianistiksi ja avustavaksi kapellimestariksi tulevaa kiertuetta varten. Vuonna 2013 Shani voitti kansainvälisen Gustav Mahler -orkesterinjohtokilpailun. Franz Welser-Möstin sijaisena hän esiintyi vuonna 2015 sekä kapellimestarina että pianistina ensimmäisen kerran Wienin filharmonikkojen kanssa.
Shani aloitti levytysuransa julkaisemalla vuonna 2016 Felix Mendelssohnin ja Louise Farrencin kamarimusiikista koostuvan albumin huilisti Eyal Ein-Habarin ja sellisti Adi Talin kanssa. Samana vuonna hän sai nimityksen Wienin sinfoniaorkesterin päävierailijaksi, ja hän toimi tehtävässä vuosina 2017–2020. Vuonna 2019 Shani julkaisi viulisti Renaud Capuçonin ja sellisti Kian Soltanin kanssa Erato-levymerkillä albumin Pjotr Tšaikovskin ja Antonín Dvořákin trioista. Hän on tehnyt myös orkesterilevytyksiä. Vuonna 2018 Shanista tuli Rotterdamin filharmonikkojen pääkapellimestari. Vuonna 2020 hän sai lisäksi nimityksen Israelin filharmonisen orkesterin musiikilliseksi johtajaksi.
Shani on myös vieraillut useiden orkesterien kapellimestarina. Pianosolistina hän on esiintynyt muiden muassa Daniel Barenboimin, Zubin Mehtan, Gianandrea Nosedan ja Valeri Gergijevin johdolla. Hän on esiintynyt useilla festivaaleilla, kuten säännöllisesti Verbierin festivaalilla. Pianoresitalistina Shani debytoi heinäkuussa 2018 esiintymällä Berliinin Boulez Saalissa. Israelin filharmonisen orkesterin kanssa hän on soittanut myös kontrabassoa.
Lakeuksien lukko

Lakeuksien lukko voi tarkoittaa ainakin seuraavia teoksia:
Lakeuksien lukko, Artturi Leinosen romaani vuodelta 1920
Lakeuksien lukko, Leinosen romaaniin perustuva Matti Kassilan elokuva vuodelta 1951
Lakeuksien lukko, Leinosen romaaniin perustuva Pekka Kostiaisen ooppera vuodelta 2006.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lakeuksien lukko”, voi hakea sivunnimihaulla, laajalla sivunnimihaulla tai tekstihaulla.
Koboltti-60

Koboltti-60:n γ-säteilyspektri
Koboltti-60 (60Co) on koboltin keinotekoinen radio­aktiivinen isotooppi, jonka massaluku on 60. Sen atomin ytimessä on 27 protonia ja 33 neutronia, ja sen puoliintumisaika on 5,27 vuotta. Sitä valmistetaan neutroni­aktivoinnilla luonnon koboltista, joka on kokonaan isotooppia koboltti-59 (59Co). 
Koboltti-60 hajoaa beeta­hajoamisella nikkelin stabiiliksi isotoopiksi 60Ni, joka kuitenkin lähettää vielä kaksi gamma­fotonia, joiden energiat ovat 1,17 ja 1,33 MeV; niinpä siihen liittyvät ydin­reaktiot voidaan esittää reaktioyhtälöllä
Aktiivisuus

Kun koboltti-60:n puoliintumi­saika tunnetaan, voidaan laskea, että yhden koboltti-60-gramman aktiivisuus on 44 TBq tai noin 1 100 curieta. Siitä saatu absorboitunut annos on verrannollinen hajoamisessa vapautuvaan energiaan ja aikaan. Yhdestä giga­becquerelistä puhdasta koboltti-60:tä saatu annos on noin 0,35 mSv tunnissa metrin etäisyydellä säteily­lähteestä. Tämän perusteella voidaan laskea myös ekvivalenttiannos, joka riippuu etäisyydestä ja aktiivisuudesta.
Esimerkki: Oletetaan, että koboltti-60:stä on valmistettu näyte, jonka aktiivisuus on 2,8 GBq, mikä vastaa 60 mikro­grammaa puhdasta koboltti-60:tä. Sellainen näyte aikaansaa metrin etäisyydellä 1 mSv:n säteily­annoksen tunnissa. Jos koboltti-60:tä tulee niellyksi, etäisyys pienenee muutamaan milli­metriin, ja sama annos saadaan muutamassa sekunnissa.
Opetustarkoituksiin käytetyissä näytteissä koboltti-60:n aktiivisuus on pienempi kuin 100 kBq. Materiaalien testaukseen käytetään näytteitä, joiden aktiivisuus on 1 TBq tai enemmän.
Koboltti-60:stä lähtee varsin suurienergiaista gammasäteilyä, ja näin ollen sen ja nikkeli-60:n atomi­massojen erotus on noin 0,003 atomimassayksikköä. Yhden koboltti-60-gramman tuottama säteily­teho on tämän vuoksi noin 20 wattia, lähes 30 kertaa suurempi kuin plutonium-238:n.
Hajoaminen

Oheinen kaavio osoittaa yksin­kertaistetusti koboltti-60:n ja sen metastabiilin muodon Co-60m hajoamis­tavat. Kaavio osoittaa Co-60:n pää­asialliset β-hajoamis­tavat. Noin 0,0022 %:ssa tapauksista syntyvä Ni-60-atomi päätyy 2,1 MeV:n energia­tasolle, jolloin syntyvän β-säteilyn maksimi­energia on 665,26 keV. Kolmen energia­tason väliset siirtymät saavat aikaan kuutta gamma­säteilyn taajuutta.. Kaavioon on merkitty niistä kaksi tärkeintä. Sisäisen konversion energiat ovat selvästi pienempi kuin pää­energia­tasot.
Koboltti-60:stä on olemassa myös metastabiili isomeeri Co-60m, joka puoliintumi­saika on 10,467 minuuttia. Se hajoaa sisäisellä siirtymällä tavalliseksi koboltti-60:ksi lähettäen 58,6 keV:n gammasäteilyä, tai 0,22 %:n toden­näköisyydellä beeta­hajoamisella suoraan nikkeli-60:ksi.
Käyttö

Koboltti-60:n lähettämän beetasäteilyn energia on pieni ja siltä on helppo suojautua; sitä vastoin sen gammasäteilyn kvanttien energiat ovat noin 1,3 MeV, ja ne ovat hyvin läpi­tunkevia.
Koboltti-60:tä käytetään pääasiassa seuraavien tarkoituksiin:
koboltin kemiallisten reaktioiden jäljittämiseen
lääkinnällisiin tarkoituksiin käytettyjen välineiden sterilointiin
säteilylähteenä lääketieteellisessä radioterapiassa (kobolttikanuuna)
säteilylähteenä teollisessa radiografiassa
säteilylähteenä suuntauslaitteessa ja paksuuden mittaus­laitteissa
säteilylähtenä lisääntymis­kyvyttömien hyönteis­kantojen tuottamiseen
säteilylähteenä elin­tarvikkeiden säteilytyksessä ja veri­pankeissa
mutageenisena säteilylähteenä laboratorioissa.
Elektroniikkakomponenttien säteilysietoisuuden varmistamiseen
Koboltti-60:tä on myös suunniteltu käytettävän ydinaseissa, jolloin sen avulla voitaisiin saada aikaan kobolttipommi, äärimmäisen "likainen pommi" eli paljon radio­aktiivista laskeumaa levittävä atomipommi, joka tekisi laajat alueet tai mahdollisesti jopa koko maa­pallon asuin­kelvottomaksi. On oletettu, että sellainen voitaisiin tehdä valmistamalla pommin kuori tavallisesta koboltista (Co-59). Pommin räjähtäessä fissiossa vapautuvat neutronit muuttaisivat kuoren suurelta osin koboltti-60:ksi. Minkään valtion ei kuitenkaan tiedetä vakavissaan kehitelleen sellaista asetta.
Esiintyminen

Koboltti-60:ta ei esiinny luonnossa. Keino­tekoisesti sitä valmistamaan pommittamalla luonnon kobolttia eli koboltti-59:tä hitailla neutroneilla. Tähän tarkoitukseen voidaan käyttää kalifornium-252:ta, jonka lähettämiä neutroneja hidastetaan veden avulla, tai myös ydinreaktorista saatavaa neutroni­vuota. CANDU-reaktoreilla voidaan koboltti-59 aktivoida korvaamalla ruostumattomasta teräksestä valmistetut säätösauvat kobolttisilla. Yhdysvalloissa sitä valmistetaan nykyisin BWR:ssä Hope Creek Nuclear Generating Stationilla. Kobolttiset kohtiot on siitä korvattu pienellä määrällä ydinpolttoainetta.
Turvallisuus

Jos koboltti-60 joutuu nisäkkääseen, esimerkiksi ihmiseen, osa siitä poistuu ulosteiden mukana. Muu osa siitä päätyy kudoksiin, varsinkin maksaan, munuaisiin ja luihin, joissa pitkä­aikainen altistuminen sille voi aiheuttaa syöpää. Ajan mittaan imeytynyt koboltti poistuu elimistöstä virtsan mukana.
Kobolttia käytetään seosaineena useissa teräslaaduissa. Koboltti-60:tä sisältäviä jätteitä on silloin tällöin joutunut metalliromun sekaan, minkä vuoksi kierrätys­materiaaleista valmistetuissa rauta- ja teräs­tuotteissa on joskus esiintynyt radio­aktiivisuutta.
Vuonna 2000 Bangkokissa, Thaimaassa, eräs käyttämätön radio­terapiaan tarkoitettu väline, joka sisälsi koboltti-60:tä, tuli epä­huomiossa myydyksi romuliikkeeseen. Sen vaarallisuutta aavistamatta eräs työn­tekijä avasi sen suojuksen, jolloin sen sisällä ollut radio­aktiivinen aine pysyi suojaamattomana useita päiviä. Kymmenen henkilöä, mukaan luettuna romun­kerääjät ja yrityksen henkilö­kunta, altistui suurille säteily­annoksille ja sairastui. Kolme heistä kuoli pian suureen säteily­annokseen, jonka on arvioitu olleen yli 6 Gy. Lopulta Thai­maan viran­omaiset saivat kuitenkin suljetuksi säteily­lähteen turvallisesti.
Elokuussa 2012 Petco palautti muutamia teräksisiä lemmikkieläinten ruoka-astioita sen jälkeen kun Yhdysvaltain tulli- ja raja­vartio­viran­omaiset olivat todenneet ne heikosti radio­aktiivisiksi. Säteily­lähteeksi todettiin koboltti-60, jota oli päätynyt niiden valmistukseen käytettyyn teräkseen.
Toukokuussa 2013 Yhdys­valloissa taka­varikoitiin erä metalli­päällysteitä vöitä, joiden todettiin sisältävän koboltti-60:tä.
Pariteetti

Vuonna 1957 Chien-Shiung Wu:n johtama työryhmä totesi, että koboltti-60:n beeta­hajoaminen ei noudattanut pariteetin säilymislakia, mikä osoitti, että luonnon­lait tekevät eron oikean ja vasemman välille.
Wun johtama työryhmä oli asettanut koboltti-60-ytimiä saman­suuntaisesti jäähdyttämällä näytettä alhaiseen lämpötilaan magneetti­kentässä. Havaittiin, että β-säteitä lähti enemmän ydinspinin suuntaan nähden vastakkaiseen suuntaan. Tämä asymmetria oli vastoin siihen saakka oletettua pariteetin säilymis­lakia.
Aiheesta muualla

Cobalt-60 (Arkistoitu – Internet Archive), Centers for Disease Control and Prevention.
NLM Hazardous Substances Databank – Cobalt, Radioactive
Beta decay of Cobalt-60, HyperPhysics, Georgia State University.
Dr. Henry Kelly. Cobalt-60 as a Dirty Bomb (Arkistoitu – Internet Archive), Federation of American Scientists, 6.3.2002.
Koboltti-60:n ja sen metastabiilin muunnoksen Co-60m hajoamiskaaviot
Kuorma-auton sisällön tarkastus koboltti-60:tä sisältävän gammasäteilylähteen avulla
Varoitusmerkinnät kontissa, joka sisältää pienen määrän koboltti-60:ta.
Käännös suomeksi
Krooninen myelooinen leukemia

Krooninen myelooninen leukemia (KML) on yksi leukemian neljästä päätyypistä. KML:ssä luuydin tuottaa verenkiertoon  poikkeavia valkosoluja.
Taustatekijät

KML:n perimmäistä syytä ei tunneta. Tauti saa alkunsa luuytimessä, kun veren kantasolun perimä muuttuu. Muutos synnyttää poikkeavan kromosomin, jota kutsutaan Philadelphia-kromosomiksi. Sen poikkeava geeni on nimeltään BCR-ABL. Geenimuutos ei ole synnynnäinen, eikä tauti ole periytyvä. Ph-kromosomi ja sen BCR-ABL-geeni tuottavat valkuaisainetta, joka saa luuytimen tuottamaan leukeemisia valkosoluja. Kun tauti etenee, nämä poikkeavat solut lisääntyvät hallitsemattomasti ja näin häiritsevät elimistön normaalia toimintaa.
Oireet ja diagnostiikka

KML puhkeaa ja etenee hitaasti, minkä vuoksi potilas ei usein itse osaa epäillä sairastavansa tautia. KML todetaan yleensä sattumalöydöksenä poikkeavan verenkuvan perusteella. Valtaosa potilaista on oireettomia. Osa potilaista kärsii hikoilusta, laihtumisesta ja väsymyksestä. Myös suuri perna voi aiheuttaa vaivoja. Jos veren valkosolujen määrä on suuri, potilaalla voi olla verenkiertohäiriöitä tai verenvuotoja. Jatkotutkimukset tekee veritauteihin perehtynyt erikoislääkäri. Diagnoosi perustuu luuydinnäytteestä tehtävään kromosomi- tai PCR-tutkimukseen, jossa todetaan Ph-kromosomi ja BCR-ABL-geeni. Vastaus saadaan yleensä 1–2 viikon sisällä.
Hoito

KML:n hoito on kehittynyt ratkaisevasti 2000-luvun alussa täsmälääkkeiden kehittämisen myötä. KML on ensimmäinen syöpäsairaus, johon on olemassa tehokas täsmähoito imatinibi. Se on uusien KML-potilaiden ensisijainen hoitomenetelmä. Muita aiemmin käytettyjä lääkkeitä ovat alfa-interferoni ja solunsalpaajalääke hydroksiurea. Osalle potilaista (arviolta 20–30 %) imatinibi-hoito ei sovi tai sen teho hiipuu. Näille potilaille on viime vuosina tullut uusia vaihtoehtoja, kun ns. toisen polven täsmälääkkeet nilotinibi ja dasatinibi ovat tulleet markkinoille. Näiden lääkkeiden etuna on, että ne saattavat vaikuttaa nopeammin kuin imatinibi. Ne ovat myös hyvin siedettyjä. Myös kantasolujensiirrolla on pitkään ollut tärkeä asema taudin hoidossa. Siirtoja käytetään edelleen potilailla, joille muut hoitovaihtoehdot eivät sovi. Kantasolujensiirrot ovat raskaita, ja niihin liittyy merkittäviä riskejä, joten ne eivät sovi iäkkäille tai monisairaille potilaille.
On saatu viitteitä siitä, että tigesykliini-antibiootti imatinibi-hoidon lisänä voisi tuhota tehokkaasti myös KML-kantasoluja eikä ainoastaan KML-valkosoluja.
Ennuste

Valtaosa KML:ää sairastavista potilaista voi elää lääkityksen avulla vuosikausia ilman merkittäviä oireita taudista ja lääkityksestä. Hoitamattomana KML etenee muutamassa vuodessa akuuttia leukemiaa muistuttavaksi taudiksi, joka useimmiten johtaa potilaan menehtymiseen. Siksi taudin etenemisen estäminen on hoidon keskeisin tavoite.
Esiintyvyys

Suomessa todetaan vuosittain 50–60 uutta KML-potilasta. Kaiken kaikkiaan tautia sairastaa 350–400 suomalaista. Sairastavien määrä on kasvussa, sillä uusien hoitojen ansiosta potilaat elävät yhä pidempään. Valtaosa sairastuneista on 30–60-vuotiaita. KML:n osuus kaikista leukemioista on noin 20 prosenttia.
Suomessa KML:ää sairastavat ovat järjestäytyneet KML-potilasverkostoksi, joka toimii Suomen syöpäpotilaat ry:n yhteydessä.
Aiheesta muualla

Lääkärikirja Duodecim
Terveysportti
Therapia Fennica
”Uusi syöpälääke lisää hoitomahdollisuuksia” 7.9.2001 MTV3
Korporaatio

Korporaatio on yleinen yhteisöä, yritystä tai muuta yhteenliittymää tarkoittava sana, jolla on eri maissa ja yhteyksissä varsin erilainen merkitys.